ఆంధ్రజ్యోతి, బెంగళూరు: తెలుగు సినీ రంగంలో రెండున్నర దశాబ్దాలపాటు తిరుగులేని నటుడిగా పేరొంది హాస్యభరిత చిత్రాలతో తెలుగు ప్రజల హృదయాలలో నిలిచిన నటకిరీటి రాజేంద్రప్రసాద్ను బెంగళూరులోని తెలుగువిజ్ఞాన సమితి శ్రీకృష్ణదేవరాయ పురస్కారానికి ఎంపిక చేసింది. ఏటా సమితి ఇటు కన్నడ, అటు తెలుగు రంగాలకు చెందిన ప్రముఖులను కృష్ణదేవరాయ పురస్కారాలతో సత్కరిస్తోంది. 2017 సంవత్సరానికి సంబంధించి తెలుగు సినీ రంగంలో ప్రముఖుడైన నటకిరీటి రాజేంద్రప్రసాద్కు, కర్ణాటక తరపున ప్రముఖ సాహితీవేత్త డాక్టర్ ఎస్.ఎల్.భైరప్పకు కృష్ణదేవరాయ పురస్కారాలు ప్రదానం చేస్తున్నట్లు సమితి అధ్యక్షుడు రాధాకృష్ణరాజు ప్రకటించారు. శనివారం బెంగళూరులో తెలుగు విజ్ఞాన సమితి ప్రధాన కార్యదర్శి జయచంద్రారెడ్డి, ఉపాధ్యక్షుడు గంగరాజు, కోశాధికారి సి.వి.శ్రీనివాసయ్యలతో కలసి వివరాలు వెల్లడించారు. ఈనెల 22న శనివారం వయ్యాలికావల్లోని చౌడయ్య మెమోరియల్ హాల్లో ఈ పురస్కారాలను ప్రదానం చేస్తామన్నారు.          ఈ కార్యక్రమంలో మహారాష్ట్ర, తమిళనాడు ఉభయరాష్ట్రాల గవర్నర్ సి.హెచ.విద్యాసాగర్ రావు, లలిత కళాపరిషత వ్యవస్థాపక అధ్యక్షుడు, ఎంపీ టి.సుబ్బిరామిరెడ్డి, కర్ణాటక వైద్య ఆరోగ్యశాఖ మంత్రి కె.ఆర్.రమేశ్ కుమార్లు ముఖ్య అతిథులుగా పాల్గొంటారన్నారు. తెలుగు విజ్ఞాన సమితి చేపట్టిన కళామందిరం నిర్మాణానికి టి.సుబ్బిరామిరెడ్డి రూ.55 లక్షలు విరాళంగా ఇచ్చారన్నారు. పురస్కారాల ప్రదానం రోజునే టి.సుబ్బిరామిరెడ్డి లలిత కళాపరిషత్ కర్ణాటక విభాగం ఆరంభం కానుందన్నారు. గౌరవ అధ్యక్షులుగా కె.శ్రీనివాసులురెడ్డి, కార్యనిర్వాహక అధ్యక్షుడిగా కె.జె.పురుషోత్తమలు బాధ్యతలు చేపడతారన్నారు. ప్రస్తుతం నిర్వహిస్తున్న కృష్ణదేవరాయ పురస్కారాల సమావేశాలకు 10లక్షల రూపాయలు, సుబ్బిరామిరెడ్డి లలిత కళాపరిషత్ ద్వారా అందిస్తున్నారన్నారు. కార్యక్రమంలో భాగంగా ఆంధ్రప్రదేశ్ భాషా సాంస్కృతికశాఖ సౌజన్యంతో నర్తనశాల, కూచిపూడి నృత్యరూపకం (కీచకవధ) ప్రదర్శనలు ఉంటాయన్నారు.      1952లో ఆరంభమైన తెలుగు విజ్ఞాన సమితి యేటా ఉగాది ఉత్సవాలు జరపడం సంప్రదాయంగా ఉందని ప్రస్తుతం 65వ ఉత్సవాలను జరుపుతున్నామన్నారు. గతంలో శ్రీకృష్ణ దేవరాయల పురస్కారాన్ని పొందినవారిలో నటరత్న డాక్టర్ ఎన్.టి.రామారావు, డా.అక్కినేని నాగేశ్వరరావు, పద్మవిభూషణ సి.నారాయణరెడ్డి, ఏసుదాస్, బి.సరోజాదేవి, ఎస్.పి.బాలసుబ్రమణ్యం, పద్మభూషణ్ పి.సుశీల, ఎస్.జానకి, డాక్టర్ ఎం.మోహన్బాబు, ఊర్వశి శారదలాంటి ప్రముఖులు ఉండడం విశేషం.
aandhrajyoti, bengaluru: telugu cinee rangamlo rendunnara dasaabdaalapaatu tiruguleni natudigaa perondi haasyabharita chitraalato telugu prajala hrudayaalalo nilichina natakireeti rajendraprasadnu bengaluruloni teluguvignaana samiti srikrishnadevaraya puraskaaraaniki empika chesindi. eta samiti itu kannada, atu telugu rangaalaku chendina pramukhulanu krishnadevaraya puraskaaraalato satkaristondi. 2017 samvatsaraaniki sambandhinchi telugu cinee rangamlo pramukhudaina natakireeti rajendraprasadku, karnaataka tarapuna pramukha saahitiivetta dactor es.el.bhairappaku krishnadevaraya puraskaaraalu pradaanam chestunnatlu samiti adhyakshudu radhakrishnaraju prakatinchaaru. sanivaaram bengalurulo telugu vignaana samiti pradhaana kaaryadarsi jayachandraareddi, upaadhyakshudu gangaraju, koshadhikari si.vi.srinivaasayyalato kalasi vivaraalu velladinchaaru. eenela 22na sanivaaram vayyaalikaavalloni choudayya memorial hallo ee puraskaaraalanu pradaanam chestaamannaaru.          ee kaaryakramamlo maharashtra, tamilanadu ubhayaraashtraala gavarnar si.heh.vidyasagar raavu, lalita kalaparishata vyavasthaapaka adhyakshudu, empy ti.subbiramireddy, karnaataka vaidya aarogyasaakha mantri ke.ar.ramesh kumarlu mukhya atithulugaa paalgontaarannaaru. telugu vignaana samiti chepattina kalamandiram nirmaanaaniki ti.subbiramireddy roo.55 lakshalu viraalamgaa ichaarannaaru. puraskaaraala pradaanam rojune ti.subbiramireddy lalita kalaparishat karnaataka vibhagam aarambham kaanundannaaru. gaurava adhyakshulugaa ke.srinivasulureddy, kaaryanirvaahaka adhyakshudigaa ke.je.purushottamalu baadhyatalu chepadatarannaru. prastutam nirvahistunna krishnadevaraya puraskaaraala samavesalaku 10lakshala roopaayalu, subbiramireddy lalita kalaparishat dwara andistunnaarannaaru. kaaryakramamlo bhagamga andhrapradesh bhasha saamskrutikasaakha soujanyamtho nartanasaala, koochipudi nrutyaroopakam (keechakavadha) pradarsanalu untaayannaaru.      1952loo aarambhamaina telugu vignaana samiti yeta ugaadi utsavaalu jarapadam sampradaayamgaa undani prastutam 65va utsavaalanu jaruputunnamannaru. gatamlo srikrishna devarayala puraskaaraanni pondinavaarilo nataratna dactor en.ti.ramarao, daa.akkineni nageshwararao, padmavibhooshana si.narayanareddy, esudas, bi.sarojadevi, es.pi.balasubramanyam, padmabhushan pi.susheela, es.jaanaki, dactor em.mohanbabu, oorvasi saaradalaanti pramukhulu undadam visesham.